### Beslutning

Tilbagesendes Borgmesterens Afdeling med bemærkning, at byrådet i sit møde den 24. juni 2020 har vedtaget Magistratens indstilling i overensstemmelse med erklæring fra Økonomiudvalget af 17. juni 2020.

Det Konservative Folkepartis byrådsgruppe kunne ikke tiltræde indstillingen.

Ansøgning om støtte fra [adresse]

### Resumé

[adresse] har indsendt en ansøgning til Klimafonden om medfinansiering til etablering af et landstrømsanlæg til krydstogtskibe.

Et landstrømsanlæg vil kunne tilbyde krydstogtskibene at anvende el, fremfor olie, til at genere den energi, der anvendes, mens skibene ligger til kaj. Ved at erstatte det fossile brændstof med el fra den kollektive forsyning kan der opnås en CO2-reduktion konservativt anslået til 1.775 tons CO2 om året i 2030.

Det er usikkert, om kommuner har hjemmel til at yde støtte til denne type anlæg. Derfor er der rettet henvendelse til Transportministeriet for en afklaring af, om havneloven eller anden lovgivning er til hinder for, at [adresse] giver tilskud til, at [adresse] kan etablere et landstrømsanlæg til krydstogtskibe.

Under forudsætning af en positiv afklaring af ovenstående indstilles det, at [adresse] yder et tilskud på 8 mio. kr. fra Klimafonden. Siden det ansøgte beløb er over 1 mio. kr., skal dette vedtages i byrådet jf. rammerne for Klimafonden.

### Indstilling

Det indstilles:

At 1) Byrådet godkender ansøgningen til Klimafonden og yder et tilskud på 8 mio. kr. til at støtte projektet fra [adresse] om etablering af landstrømsanlæg til krydstogtskibe, under forudsætning af at [adresse] har hjemmel til at yde støtten.

### Sagens forløb

25-05-2020 Magistraten

Fremsendes til [adresse] med bemærkning, at Magistraten i mødet den 25. maj 2020 anbefaler, at byrådet tiltræder Borgmesterens Afdelings indstilling af 20. maj 2020.

Rådmand Abelone Nilsson, rådmand Sebastian Nørgaard, rådmand Kåre Karlsen, Kirstin Bach og Sanne Christensen tog forbehold.

Til byrådsbehandlingen udarbejdes et notat som beskriver, hvad havnen selv bidrager med af finansiering og mulighederne for finansiering fra brugerne. Endvidere beskrives muligheder for at bruge anlægget til andet end krydstogtsskibe.

Borgmester Verner Gregersen deltog ikke i sagens behandling.

 10-06-2020 Aarhus Byråd
Fremsendes til Økonomiudvalget til behandling i henhold til beslutning i byrådets møde den 10. juni 2020.
 17-06-2020 Økonomiudvalget

Amalie Knudsen, Emil Karlsen, Rasmus Kristiansen, Nils Kristiansen, Olivia Koch og Olivia Danielsen kunne tiltræde indstillingen i overensstemmelse med Magistratens anbefaling.

Sanne Christensen tog forbehold.

 24-06-2020 [adresse]

Tilbagesendes Borgmesterens Afdeling med bemærkning, at byrådet i sit møde den 24. juni 2020 har vedtaget Magistratens indstilling i overensstemmelse med erklæring fra Økonomiudvalget af 17. juni 2020.

Det Konservative Folkepartis byrådsgruppe kunne ikke tiltræde indstillingen.